Nos Johannes humilis archipresbyter Colon[…] notum facimus universis presentes litteras visituris vel etiam audituris quod Stephanus filius Mainerii de Chamoton in nostra presentia constitutus, sanus et incolumis spontaneus recognovit se dedisse pro se et animabus antecessorum suorum Deo et Beate Marie de Miratorio et monachis ibidem Deo servientibus in puram et perpetuam helemosinam perpetuo possidendam quoddam pratum situm in Monte Resio iuxta vadum de Longes Vernes a parte orientali, inter pratum Ydrelli Gilon ex una parte, et pratum quod dicit de Corgenno ex altera, promittens prestito corporali sacramento quod in dicto prato per se vel per aliam interpositam personam nichil de cetero reclamabit, abrenuntians expresse et ex certa scientia in hoc facto omni exceptioni doli in facto et omni iuris auxilio tam canonici quam civilis. In huius igitur rei testimonium robur et firmitatem ad preces dicti Stephani abbati et conventui Miratorii presentem paginam tradidimus sigilli nostri munimine roboratam. Actum est hoc apud Dignia iuxta ecclesiam a parte Chevrelli anno Domini Mo CCo Lo.